|  |  |
| --- | --- |
|  | Република БългарияМинистерство на земеделието, храните и горите Главен секретар |

………………………………………

……………………………………… г.

|  |  |
| --- | --- |
| **ДО**  **МИНИСТЪРА НА ЗЕМЕДЕЛИЕТО, ХРАНИТЕ И ГОРИТЕ**  **Г-жа Десислава Танева** | **ОДОБРИЛ,**  **МИНИСТЪР НА ЗЕМЕДЕЛИЕТО,**  **ХРАНИТЕ И ГОРИТЕ:**  **Десислава Танева** |

# ДОКЛАД

от Георги Стоянов – Главен секретар на Министерството на земеделието, храните и горите

Относно: Проект на Правилник за дейността на Почивна база „Морско утро“ –   
гр. Китен

**УВАЖАЕМА ГОСПОЖО МИНИСТЪР,**

На основание чл. 46, ал. 1 от Устройствения правилник на Министерството на земеделието, храните и горите, приет с Постановление № 260 на Министерския съвет от 2019 г. (обн., ДВ, бр. 82 от 2019 г.), приложено представям Ви проект на Правилник за дейността на Почивна база „Морско утро“ – гр. Китен.

**Причини, които налагат приемането на акта**

Във връзка с необходимостта от синхронизиране разпоредбите на Правилника за дейността на Почивна база „Морско утро“ – гр. Китен с тези на Устройствения правилник на Министерството на земеделието, храните и горите се налага неговото актуализиране.

**Цели**

Основната цел на правилника е да се регламентират дейността и организацията на работа на Почивна база „Морско утро“ – гр. Китен.

Предложеният проект на правилник е неразделна част от системите за финансово управление и контрол в министерството.

**Финансови и други средства, необходими за прилагането на новата уредба**

За приемането на проекта на акт не са необходими допълнителни разходи/трансфери/други плащания по бюджета на Министерството на земеделието, храните и горите. Предложеният проект на Правилник не води до въздействие върху държавния бюджет.

**Очаквани резултати от прилагането на акта**

Регламентирането на дейността и организацията на работа на Почивна база „Морско утро“ – гр. Китен ще доведе до постигане на целите и приоритетите на министерството.

**Анализ за съответствие с правото на Европейския съюз**

Проектът на правилник не кореспондира с актове на Европейския съюз, поради което не е приложена таблица на съответствие с правото на Европейския съюз.

**Информация за проведените обществени консултации**

На основание чл. 26, ал. 3 и 4 от Закона за нормативните актове проектът на доклад (мотиви) и проектът на правилник са публикувани за обществена консултация на интернет страницата на Министерството на земеделието, храните и горите и на Портала за обществени консултации със срок за предложения и становища 30 дни.

Съгласно чл. 26, ал. 5 от Закона за нормативните актове справката за постъпилите становища и предложения, заедно с обосновка за неприетите предложения е публикувана на интернет страницата на Министерството на земеделието, храните и горите и на Портала за обществени консултации.

Проектът е съгласуван в съответствие с разпоредбите на Правилата за изготвяне и съгласуване на проекти на актове в системата на Министерството на земеделието, храните и горите. Направените целесъобразни бележки и предложения са приети и отразени в приложения проект.

**УВАЖАЕМА ГОСПОЖО МИНИСТЪР,**

Във връзка с гореизложеното и на основание чл. 46, ал. 1 от Устройствения правилник на Министерството на земеделието, храните и горите, предлагам да одобрите предложения проект на Правилник за дейността на Почивна база „Морско утро“ – гр. Китен.

|  |  |
| --- | --- |
| **Приложение:** | 1. Проект на Правилник за дейността на Почивна база „Морско утро“ – гр. Китен; 2. Справка за отразяване на постъпилите становища; 3. Справка за отразяване на постъпилите становищата и предложения от проведената обществена консултация; 4. Постъпили становища. |

С уважение,

**Георги Стоянов**

*Главен секретар*